En a parti visible dende a ilesia a fegura chacent d'a reina se troba revestida de machestat con corona, y por o costau d'o claustro leva un austero trache de viuda u moncha, lo que indica clarament a doble vida d'ista muller. Tenió fama de buena persona, aimant d'a familia, d'estar atenta con totz y mas que mas de conoixedora d'a tierra. Ista yera a virtut que mas goyo feba a os suyos subditos. Un retrato d'ella fa parti d'a Galería de Catalans Ilustres d'o Concello de Barcelona.